《青玉案 饯李州判为鄞县监病假摄政归》
元代·袁士元

江城十月春犹小。问解印、何须早。＊水长官清健了。争如归去，长汀风月，依旧平分好。谪仙襟度人间少。留借无缘意频悄。近种棠阴犹草草。会看他日，腰金衣紫，五马来蓬岛。

作者简介：庆元路鄞县人，字彦章，号菊村学者。幼嗜学，性至孝。以荐授鄞学教谕，调西湖书院山长，改鄮山，迁平江路学教授。后擢翰林国史院检阅官，不就。有《书林外集》。